text: Gestió de residus - Inici
  Data i hora oficial 21.06.2021 | 15:37
  El servei es gestiona a través del Consorci del Bages per a la Gestió de Residus
  Diferents contenidors per diferents residus:
  Envasos. Contenidor groc:
  Tetrabrics.
  En general aquells envasos identificats amb el punt verd que no siguin ni de paper ni de vidre. Tots aquests residus cal llençar-los dins del contenidor de color groc. Els residus recollits en aquests contenidors es porten a la planta de transferència de Manresa. Des d'allà, juntament amb els envasos recollits a la resta de la comarca, es transporten cap a la planta de triatge de Berga, on es separen en funció del seu material per a posteriorment poder-los reciclar. Del reciclatge dels envasos se n'obtenen productes tan diversos com altres envasos, bosses de plàstic, mobiliari urbà...
  Paper i cartró. Contenidor blau:
  Papers d'embolicar regals
  Els residus recollits en aquests contenidors es porten a la planta de tractament on se'n fa pasta de paper per a fabricar nous productes.
  Recollida de vidre . Contenidor verd
  Cal llençar-hi les ampolles i pots de vidre.
  Els residus recollits en aquests contenidors es porten a les plantes de tractament on el material es tritura i es prepara per a la fabricació de nous envasos de vidre. El vidre triturat també es pot fer servir per a la construcció.
  Fraccció de rebuig. Contenidor verd:
  La fracció de rebuig comprèn tots aquells residus que no es poden reciclar i que són de dimensions prou petites com per a poder-los llençar al contenidor.
  Si fem una recollida selectiva ben feta i acurada, al contenidor de rebuig hi tirarem ben poca cosa!
  Alguns residus que cal dipositar al contenidor de rebuig són:
  Burilles de cigarret
  Restes de plats i gots trencats
  Sorra de gat i altres animals de companyia
  Els residus recollits en aquests contenidors es porten a l'abocador de Bufalvent, a Manresa, on s'acumulen de manera controlada. Tots els residus que entren a l'abocador ja no es poden tornar a aprofitar.
  Fracció orgànica. Contenidor marró:
  La fracció orgànica dels residus municipals són totes les restes de menjar i restes de fracció vegetal de mida petita. Suposen una part molt important del pes total de les nostres escombraries diàries: un 36%.
  Concretament, es considera fracció orgànica:
  espines i restes de peix, closques de marisc i mol•luscs
  escuradents i palets de gelat, de menjar xinès o de fer pinxos
  Per a poder reciclar aquest tipus de residus, disposem de dues opcions:
  Contenidors de recollida: Són els contenidors de color marró que trobareu instal·lats a diversos punts del municipi, concretament als nuclis de St. Mateu i Valls de Torruella. Els residus recollits en aquests contenidors es porten a la planta de compostatge de Manresa, on es reciclen per a fer-ne compost, un adob natural.
  Autocompostatge: Es facilita compostadors als veïns interessats en reciclar la matèria orgànica al mateix lloc on es genera, és a dir, a casa. Els compostadors són una bona solució per a reciclar la matèria orgànica en aquells nuclis on no hi ha contenidors de color marró. Més inforamció al Consorci.
  Roba. Contenidor taronja.
  A Valls de Torruella hi ha un contenidor de color taronja per a la recollida de roba. Cal dipositar-hi roba i sabates en bon estat. La roba malmesa o bruta, cal portar-la a la deixalleria.
  La roba recollida en aquests contenidors es ven en botigues de 2a. mà, s'exporta a països del 3r món, s'utilitza per a la producció de draps per a la indústria, o bé per elaborar borres i filatures a les indústries tèxtils.
  Voluminosos i altres residus
  Els residus voluminosos són aquells que no es poden dipositar dins dels contenidors instal·lats al carrer degut a les seves dimensions: mobles, matalassos, electrodomèstics, ferralla...
  També hi ha altres residus que s'han de portar directament a les deixalleries.
  Hi ha dos tipus de deixalleries:
  Fixes. Piles, fluorescents, bateries, pintures, dissolvents, productes de neteja, olis, vidre de portes i finestres, mobles, electrodomèstics, fustes, pneumàtics, ferralla, roba, sabates, runa…
  Mòbils. Electrodomèstics i ferralla de petit format (tipus televisor petit), bateries, cables elèctrics, fluorescents, oli vegetal, piles, radiografies, roba, toners, coles i dissolvents, pintures i vernissos, esprais, càpsules de café, CD i DVD.